text stringlengths 1 366 | utterance_type stringclasses 2
values | dialect stringclasses 7
values | tokens int64 1 275 |
|---|---|---|---|
"كيركجارد" هيقول... "كيركجارد" بيقول، دي مش قصة طاعة عمياء، ولا قصة راجل بيجري ورا مكافأة، دي قصة اختيار وجودي، قصة راجل ساب منطق البشر، وتخطى كل اللي نعرفه عن الأخلاق والصح والغلط، عشان يوصل لحاجة أكبر، وهي العلاقة المباشرة بينه وبين ربنا. الإيمان هنا مش شعور دافي بالانتماء، ولا إحساس | Statement | Masri | 202 |
مطمئن بالفهم والاقتناع، ولكنه فعل وقرار واختيار وجودي، | Statement | Masri | 43 |
عشان كدا، "كيركجارد" سمى النبي "إبراهيم"... لأنه كان بيشوف سيدنا "إبراهيم" واللي زيه، إنسان بيحب ابنه، وواعي إن المجتمع اللي حواليه هيرفض الفعل دا، بشر ما يخلاش من المشاعر الصعبة، ولا منزوع الرغبات، لكنه اختار الإيمان، وقام وعمل قفزة وجودية إيمانية، وكان على استعداد إنه يتحمل هذه العواقب. وكمان، ما | Statement | Khaleeji | 209 |
كانش منتظر إنه تجيله مكافأة فداء ابنه دي. بالنسبة لـ"كيركجارد"، الشيء الوحيد اللي يخلّي الحياة دي تستاهل تتعاش، مش لأنها مفهومة، ولكن لأنك اخترت تحبها وتؤمن بيها، اخترت تعيشها، بالرغم من كل حاجة. بالطريقة دي، "كيركجارد" بيشوف إن أعلى مراتب الوجود الإنساني، إنك تبقى عارف أد إيه الحياة عبثية ومش | Statement | Masri | 221 |
مفهومة، ومع ذلك، تبص للحياة في عينيها وتقولّها: "أنا مؤمن." "، عندي سؤال." اتفضل اسأل يا عزيزي. "انت بقى بتشجع مين في الجماعة دي هي؟ عشان عايزين نعرف مين اللي بيمولك." الحقيقة، يا عزيزي، أنا So Far مش مع ولا واحد فيهم، والله، يا عزيزي، أنا ما عنديش غير 2 | Question | Masri | 189 |
فلاسفة أتّبعهم، الفيلسوف الأقرع "بيب جارديولا"، وفيلسوف التحليل كابتن "أيمن يونس"! ومن أيام Modern Sport، بعد كدا، ما عدتش! "إخص عليك يا ! طلعت مؤمن بالكورة الشاملة؟!" يا عزيزي، أرجوك، مش عايزين Judgement هنا، خلّينا نتعلم سويًا! ما تقعدش تفكر كدا! زي ما علّمتك، يا عزيزي، أكتر من مرة أنا | Question | Khaleeji | 209 |
مندوب شحن المعلومات، بأرنلك 8 بالليل، أقولّك: الـOrder وصل، تعالى اتفرج. ومع كامل احترامي ليا ولهيئتي، وللحاج أبويا وللحاجة أمي، أنا مش الحد في العالم اللي المفروض يقولّك آراء في الحياة. الحقيقة، يا عزيزي، إن أنا بأحاول أفهم زيي زيك، وخلّينا نبقى متفقين على حاجة واحدة، الماهية شيء معقد، حتى | Statement | Masri | 217 |
لو كلنا اتفقنا على ما هي الماهية، كل واحد هيبقى عنده: "لأ، أنا عايز التفصيلة في الماهية بتاعتي تبقى كدا، أنا عايز أزوّد في الماهية بتاعتي!" المشترك، يا عزيزي، في الأفكار الوجودية وكل الأفكار المتعلقة بالماهية، إن الوجود في الحياة شيء صعب في حد ذاته، دا اللي اتفق عليه "سارتر" | Statement | Masri | 189 |
و"كامو" و"نيتشه" و"كيركجارد"، رغم كل اختلافاتهم اللي عرضتها عليك، كلهم بيقرّوا بإشكالية "بروكس" اللي بدأنا بيها الحلقة، كلهم بيشوفوا إن عنده لحظة معيّنة الإنسان وارد إنه يكتشف إن فكرته عن العالم وعن نفسه، ممكن تكون مش حقيقية، وإن لمّا دا بيحصل، الإنسان بيُصاب بأزمة معنى مخيفة، وغالبًا، لمّا بتبقى أول | Statement | Masri | 230 |
مرة تواجهه، بتبقى في منتهى الشدة، بيحس فيها إن العالم فقد بريقه تمامًا، بيكون ساعتها محتاج ياخد قرار مصيري، يلاقي عن طريقه المعنى من جديد، لو هنحاول نعرّف الفلسفات الوجودية على هذا الأساس، هتكون هي الفلسفات اللي بتأكد إن حرية الاختيار عند الإنسان في مواجهة أزمات المعنى هي اللي بتحددله | Statement | Khaleeji | 202 |
هويته، وهي برضه اللي بتصنعله المعنى من العدم، وهي برضه اللي بتخلّيه يلاقي نفسه ويحس بذاته، وإن اختياره دا قايم على قراره هو، من غير معيار يضمنله نتايج واضحة. الوجودية، يا عزيزي، لسة عندها فلاسفة كتير، زي "هايدجر" و"سيمون دي بوفوار"، بل حتى روائيين بحجم "فيودور ديستويفسكي"، كل دُول، بشكل | Statement | Masri | 215 |
أو بآخر، كانوا وجوديين. ولكن، يا عزيزي، هدف الحلقة دي مش إنها تشاورلك على فيلسوف وتقولّك: "امشي وراه." ولا "هنوصل للفيلسوف الجامد اللي يدمر النظريات اللي قبله." وإنما الحلقة هدفها ببساطة شديدة جدًا استعراض الفلسفة بطريقة مختلفة. لو قُلتلك، يا عزيزي، كلمة "فلسفة"، هتتخيل ناس معقدة، بتقول كلام صعب، لكن | Statement | Masri | 227 |
لو قُلتلك: هأحكيلك حدوتة بوليسية وجثة وقتيل ولغز، وارد تتحمس وتجيب الشاي وتركّز. كتير من الفلاسفة اعتبروا إن الوجود لغز، يمكن زي الألغاز البوليسية، حاولوا يفسروا اللغز البوليسي دا زي جرايم القتل، لغز بينتهي بإن احنا نكتشف مين القاتل، بنفس الطريقة بتاعة "شيرلوك هولمز". لكن اللغز اللي حكيناه النهاردة، هو | Statement | Iraqi | 223 |
لغز شخص انتحر، لأن كان عنده أزمة وجودية، والفلاسفة كانوا أشبه بمحققين بيحاولوا، بيحاولوا يحلوا لغز غريب جدًا، ما فيهوش لا قاتل ولا مجرم. فكر فيها، يا عزيزي، كأنها حدوتة، كل واحد بيحكيها ويفسرها كأنها حدوتة من ناحيته، أنا هأجيب الكاتب "توماس آر. فلين" يرد عليك، هذا الكاتب لمّا كتب | Statement | Khaleeji | 215 |
تمهيد كتابه "الوجودية: مقدمة قصيرة جدًا"، واللي كان واضح من عنوان الكتاب إن هو بيحاول يعمل اللي أنا عملته في هذه الحلقة، إن هو يقدم مدخل بسيط للفلسفة الوجودية، هيقول إن الوجودية مش بس فيلسوف بعينه، ولا فكرة بعينها، وإنما هي بالأساس أسلوب في التفلسف قديم قِدَم الإنسان، اللي بص | Statement | Masri | 195 |
حواليه وفكر وقال لنفسه: "أنا هنا ليه؟ وهأعيش وجودي في العالم دا ازاي؟" "توماس" هيقول إن الكلام عن الوجودية مهم، لأننا، على حسب تعبيره، بنتولد مخلوقات بيولوجية، البشر فعلًا متشابهين جدًا بيولوجيًا، كلنا تقريبًا عندنا نفس الجسم ونفس الأعضاء، | Question | Masri | 182 |
ياه! مقبرة "كليوباترا"... اللي عجز كل العلماء إن هما يلاقوها! ما احنا برضه ما لقيناهاش! - مستعجل على إيه؟! - قصدك إيه؟! مكتوب هنا في البردية إن دي مقبرة طباخ "كليوباترا". | Question | Masri | 125 |
ورّيني كدا البتاعة دي بتقول إيه! مش ممكن! مش معقول! إيه يا دكتور؟! فيه إيه؟! دا ممكن يبقى أهم كشف في القرن الـ19. 19؟! بس احنا في القرن، دلوقتي، الـ21! بالظبط يا مغفل! انت Useless! دي مذكرات طباخ القصر، آه، مش يمكن الطباخ دا شاف حاجات ما حدش شافها تاني | Question | Masri | 183 |
في القصر؟ تصدّق فعلًا! بيقولوا إن طباخين الفراعنة زمان كانوا بيشوفوا المستقبل، أكيد شاف خيبتك التقيلة! يا دكتور بقى كفاية تهزيء! | Question | Masri | 99 |
هات أقراها. مكتوب هنا: "يا مَن تقرا مذكراتي، شكرًا لأنك تهتم..." شكرًا لأنك أَهْتَم! بيقول: "كنت أتمنى أضايفكم في مقبرة أحسن من كدا، لكن، للأسف، أنا طباخ على أد حالي! أشكركم على الزيارة، وكمكافأة لكما، سأمنحكم سر الخلود. يا..." "يا" إيه؟! انجز! "يا دكتور ومساعده ." مش ممكن! دا بيشوف | Question | Masri | 215 |
المستقبل فعلًا؟! "سر الخلود الأبدي كما وعينا عليه..." أيوة؟ إيه؟! "ألعب باليه." يا حيوان يا حقير! بتستهر بيا؟! وبمجهودي العلمي المحدود نسبيًا؟! يا دكتور، حرفيًا والله، دا المكتوب. "ومارست الرياضة التي تشبه ما نعرّفه ونترجمه الآن بالـ، وأول خطوة للخلود الأبدي..." منطقي برضه، الرياضة فعلًا مفيدة. وإيه تاني؟ تاني خطوة... | Question | Khaleeji | 239 |
بس خلّيني أحاول كدا. مستحيل! إيه؟! بيقول إيه؟! " بجنيه." | Question | Khaleeji | 44 |
"قلبظ" بجنيه؟! ازاي؟! ما فيش حاجة بجنيه دلوقتي! دكتور، أنا مستقيل. غريبة! | Question | Khaleeji | 61 |
ليه الطباخ بيقدّملي استقالته؟! أعزائي المشاهدين، السلام عليكم ورحمة الله وبركاته، أهلًا بكم في حلقة جديدة، من برنامج "الدحّيح"! عزيزي المُشاهد الجميل، أرجوك، اربط أحزمة العجلة الحربية، عشان أمامنا مشوار طويل، خلّيني، يا عزيزي، آخدك من إيدك، ونروح الصعيد في القرن الـ19، وتحديدًا تحديدًا، في نهايته، لو بتسأل يعني، هنروح | Question | Masri | 238 |
سوا ريف "البهنسا" في "المنيا"، هنلاقي، يا عزيزي، المزارعين هناك بيعملوا نشاط عجيب جدًا، بيعملوا إيه؟ بيدوّروا في مقالب الزبالة، وعارفين كويس هما بيدوّروا على إيه، بيدوّروا على لفافات بردي متنطورة في المنطقة دي، "وإيه يا بقى، لقوا البردية؟! ولّا لسة؟" كانوا، يا عزيزي، بيلاقوها بسهولة جدًا، ياخدوها ويطحنوها ويخلوطها | Question | Masri | 241 |
مع السماد. "يا نهار أسود يا ! مش كانوا كلموا حد أمين يصرّفهم؟!" الحقيقة، يا عزيزي، الموضوع بسيط، هما كانوا شايفين إنها بتحسّن من مستويات الزراعة. الخبر، يا عزيزي، دا بيوصل لـ"القاهرة"، فيتحرك 2 من علماء البرديات البريطانيين، واحد اسمه "برنارد جرينفيل"، وواحد تاني اسمه "آرثر هانت"، هيكتشفوا سوا إن | Question | Masri | 220 |
البرديات دي بتشمل توثيق لنشاط السكان اللي عاشوا في مدينة اسمها "أوكسيرينخوس"، أو بالمصري "بر-مدجت"، ودي، يا عزيزي، مدينة قديمة كانت مكان "البهنسا"، واسمع بقى واتحسّر، توثيق في البرديات لوثائق تجارية، رسائل غرامية، عقود بيع، شِعر ونصوص دينية، كل جوانب الحياة، حياة المصري القديم كلها مرمية في محصول القمح في | Statement | Masri | 216 |
"المنيا"! طبعًا، العالمين دُول هيتجاوزوا الأزمة القلبية، وهينجحوا، الحمد لله، في إنقاذ 50 ألف لفافة بردي، اللفافات دي هيدرسها مئات العلماء حول العالم، وهينشروها، يا عزيزي، في المجلدات على مدار عقود، آخرها المجلد رقم 87، اللي تم إصداره امتى يا عزيزي؟ كام؟ 2023. فبقالهم أكتر من 100 سنة بينشروا 87 | Question | Masri | 214 |
مجلد من هؤلاء البرديات، فأنا، يا عزيزي، دلوقتي بأكلمك على كنز حقيقي، لأنها بتكشفلك النشاط اليومي للمصريين القدماء، خلال الحقبتين، الحقبة البطلمية والرومانية، من القرن التالت قبل الميلاد لحد القرن السابع الميلادي، 1000 سنة. الغريب، يا عزيزي إن أغلب البرديات مكتوبة باليونانية! "طب يا ، معلش، ما دا سبب وجيه، | Statement | Khaleeji | 214 |
ما هي دي كانت فترة حُكم البطالمة. الفترة اللي بعد ما فرقعت! طبيعي جدًا يكونوا بيتكلموا يوناني." يا عزيزي، أنا بأكلمك على برديات كتبها مصريين، عشان يوثّقوا معاملات بينهم وبين بعض، كتير من البرديات دي لا هو حكومي ولا هو رسمي أصلًا. فالسؤال هنا، ازاي المصريين غيّروا لغتهم من المصري | Statement | Masri | 207 |
القديم لليوناني؟ أو بمعنى أدق، بقوا Bilingual، بيتكلموا لغتين مع بعض؟ وازاي الزمن تراكم لحد ما وصلنا للقرن الـ19، وشُفنا بقى المصريين دُول ناسيين تاريخهم، مش عارفين اللغة اللي كانوا بيتكلموها؟ فلاحين "البهنسا"، يا عزيزي، بيتعاملوا مع البردي كزبالة، حاجة مهمة، يا عزيزي، مش من باب الاحتقار أو من باب | Question | Masri | 218 |
السذاجة، لأ، هما ببساطة، ما كانوش قادرين يقروا المكتوب، الحضارات بتتولد وبتنهار، هي دي سُنة الحياة، ولكن بيفضل منها كل شوية حاجات بتستمر، الصينيين مثلًا، وحتى الفُرس، دي مثلًا ناس غيّرت ديانتها، بس لغتهم فضلت موجودة. ولكن من المثير للتأمل إن حضارة زي الحضارة المصرية تختفي كليًا، حضارة بهذه العظمة | Statement | Masri | 219 |
وهذا الحجم وهذا التاريخ العريق، بتختفي تمامًا كأنها لم تكن، وبتختفي معاها كل سماتها المميزة، زي الدين واللغة، دا، يا عزيزي، لغز، ما الذي حدث للحضارة المصرية؟! مبدئيًا، يا عزيزي، انهيار الحضارة المصرية ما حصلش في يومين، حضارة بهذه العظمة ما بتقعش بالسرعة دي، الحضارة المصرية انهارت انهيار بطيء استمر | Question | Khaleeji | 218 |
1000 سنة، الـ1000 سنة دُول تقريبًا الألفية الأولى قبل الميلاد. لاحظ حاجة، يا عزيزي، إن احنا بنتكلم على 1000 سنة، في 1000 سنة ما تقدرش ترجّع سبب الانهيار لحاجة واحدة، ما تقدرش تقول: "آه، هي دي، لو كانوا عملوها، كان زمانهم كمّلوا!" بل بالعكس، عوامل انهيار الحضارة المصرية كانت كتير | Statement | Khaleeji | 198 |
وكانت متشابكة، ومجموعها كله مع بعضه هو سبب الانهيار، وطبعًا، عشان أعمارنا صغيرة، والحلقات محكومة، فصعب نعدد كل العوامل، أو نغطي 1000 سنة كاملين، ولكن، يا عزيزي، في هذه الحلقة، التي قد تمتد مدتها لأكتر من 50 دقيقة، هنحاول. تاريخ الأسرات اللي حكمت "مصر" بيتقسّم لعصور، وخلّي بالك، التواريخ اللي | Statement | Khaleeji | 214 |
بنتكلم فيها دي تواريخ تقريبية، احنا اخترنا الأرجح منها، دا لأن علماء المصريات نفسهم مختلفين عليها، فلو حاسس إن فيه مشكلة، قعّدهم الأول مع بعض، وبعدين، ابقى تعالى حاسبني! احنا، يا عزيزي، شُفنا ما يُمكن أن يوصف بأنه إجماع، عشان أنا شايف 6 حلقات رد على "الدحّيح"! نبدأ، يا عزيزي، | Statement | Khaleeji | 207 |
بالمملكة القديمة، بناة الأهرام، زي "زوسر" و"خوفو"، بعدها، بتيجي الفترة الانتقالية الأولى، بعدها، المملكة الوسطى، بعد كدا، بتيجي فترة انتقالية تانية مدتها 150 سنة. أيوة، انتقالية مدتها 150 سنة، بتحصل، عادي. ودا، يا عزيزي، كان سببه واضح، الهكسوس. بعد هذا العصر، بتيجي المملكة الحديثة، دا، يا عزيزي، العصر الذهبي لـ"مصر" | Statement | Iraqi | 235 |
القديمة، واللي فيها، يا عزيزي، ظهرت الأسرة الـ18، الـBlockbuster أسرة، خُد بقى عندك، "أحمس" و"حتشبسوت" و"إخناتون" و"توت عنخ آمون"، المهم، يا عزيزي، إن في هذه الحقبة عندك طفرة في كل حاجة، مسلّات، معابد، تماثيل، مقابر مهيبة، "مصر" كمان كانت إمبراطورية مسيطرة على "الشام"، وخدت حتة من "الأناضول" وجزء من "العراق"، | Statement | Masri | 227 |
حدودها اتسعت لحد "النوبة"، وأجزاء من "ليبيا". بس احنا، يا عزيزي، زي ما قُلتلك، هنبقى محددين، هنتكلم على فترتين بس، الفترة الانتقالية الثالثة، والعصر المتأخر، "اشمعنى يا اخترت الفترتين دُول بالذات؟ هل دا لسبب معيّن؟ ولّا دا لأهوائك، الحتة يعني اللي ذاكرتها في المنهج؟" لأ، يا عزيزي، لأسباب وجيهة، احنا | Question | Khaleeji | 229 |
هنتكلم على الفترتين دُول بالذات، عشان لو قارننا الفترة الانتقالية الثالثة بالفترة الانتقالية الأولى، اللي مدتها 126 سنة، والتانية، زي ما قُلتلك، اللي مدتها 150 سنة، هنلاقي إن في الفترتين دُول "مصر" كانت بتمر بنفس الحاجات تقريبًا، السُلطة المركزية بتنهار، الأقاليم بتنفصل، السرقة والنهب بينتشروا. هوبا، الأوضاع تبقى حلوة،... | Statement | Khaleeji | 233 |
ييجي حاكم قوي، ينهي الفوضى، ويوحّد "مصر" من جديد. يعني مثلًا، بعد الفترة الانتقالية الأولى، جت المملكة الوسطى بكل إنجازاتها، زي مثلًا، أهرامات "اللشت"، ومعبد "سنوسرت الأول". وبعد الفترة الانتقالية التانية، جت المملكة الحديثة، المملكة، اللي زي ما قُلتلك، فيها العظمة كلها، معبد "الأقصر" و"الكرنك" و"وادي الملوك" و"أبو سمب... | Statement | Khaleeji | 241 |
رحلة 6 ليالي! بيقولّك، لمّا جت الفترة الانتقالية التانية ومعاها المملكة الحديثة، كانت الرحلات كلها لأهرامات "الجيزة" بس، وخلّي الأسرة الرابعة تنفعك! فبالتالي بقى، يا عزيزي، اللي اتعودنا عليه بقى، إن لمّا تجيلنا الفترة الانتقالية الثالثة، نكون متعودين وفاهمين النظام إيه، ومستنيين البطل اللي هييجي يخلّصنا من كل دا، أولًا... | Statement | Masri | 230 |
بسم الله، هتقعد فترة قصيرة، من 100 لـ200 سنة، الحضارة عندها شهادة، هنتعب شوية، إيه المشكلة يعني؟! بعدها، هتيجي مرحلة عظيمة كالعادة، هنعمل أحلى آثار في "الجونة"! اللي بيحصل، يا عزيزي، إن الفترة الانتقالية التالتة بتطوّل شوية، والأوضاع بتفضل مش أد كدا حوالي 414 سنة، أنا ما أعرفش ازاي انتقالية! | Question | Masri | 211 |
ولمّا، يا عزيزي، بتنتهي الـ414 سنة، ما بتجيش بعدها مرحلة عظيمة، إنما بييجي العصر المتأخر، مرحلة موت الحضارة المصرية، يعني، أساسًا المصطلح "فترة انتقالية" دا غلط! على حسب كلام عالم المصريات "كينيث كيتشن"، فالمرحلة دي لم تكن مرحلة فوضوية، كان فيها آه انقسام وحُكّام أجانب، آه، ووقتها، الجيش المصري كان | Statement | Khaleeji | 220 |
مفكك، ولكن الأوضاع نسبيًا كانت مستقرة، الناس كانت تقدر تسافر وتتحرك وتتاجر، عشان كدا، هيقترح اسم تاني أنسب لهذه الفترة، "عصر ما بعد الإمبراطورية"، دا العصر اللي "مصر" تحولت فيه من الشكل دا للشكل دا، الفترة التالتة ما طلعتش انتقالية ولا حاجة، بالعكس، دي كانت فترة يمكن نترحم عليها! بعد | Statement | Iraqi | 208 |
ما عرّفنا إن الحضارة انهارت. الفترة التالتة هتكون بداية النهاية للحضارة المصرية كلها، خصوصًا إن في وقت الفترة التالتة، العالم حرفيًا كان كله بيتغير، وما بين الفترتين الأولى والتانية، "مصر" ما كانتش متحاوطة بجيران أقويا، جيران مستنيينها تضعف، عشان ينقضوا عليها، ولكن اللي بيحصل في الألفية الأولى قبل الميلاد، إن | Statement | Khaleeji | 217 |
"الشرق الأوسط" بدأ يزحم، إمبراطوريات بتتولد وإمبراطوريات بتموت، وكله بيحارب في كله عشان يسيطر على المنطقة، آشوريين على إخمينيين على بابليين، فبالتالي، "مصر" لمّا تخسر ممتلكاتها الإمبراطورية، فما عدّتش على خير وجت في الصاج، لا دا معناه إن الدور جاي عليها، وهي نفسها هتبقى محتلة! انهيار أي حضارة مش بس | Statement | Masri | 217 |
بيرجع لعوامل داخلية جواها، كمان، بيرجع لعوامل خارجية، ودا بالظبط اللي حصل مع الحضارة المصرية، هتصطدم بأسباب وعوامل براها، بتأثر على العالم كله، زي مثلًا اللي حصل في القرن الـ12 قبل الميلاد، فترة انهيار العصر البرونزي، دي، يا عزيزي، خلّيني أقولّك، واحدة من أكثر الفترات غموضًا في التاريخ البشري، حضارات | Statement | Masri | 213 |
كاملة التاريخ مسك أستيكة ومسحها من وجه الأرض، الطرُق التجارية بين الدول اتقطعت، انهيار كبير في معدلات السكان، المحاصيل الزراعية شحت، وحتى الحضارات اللي نجيت من هذا الفناء، زي مثلًا "مصر" القديمة، خرجت من الفترة دي ضعيفة جدًا. خُد بالك، يا عزيزي، إن بداية انهيار الحضارة المصرية كانت في القرن | Statement | Khaleeji | 199 |
الـ11 قبل الميلاد، يعني، اللي حصل في القرن الـ12 قبل الميلاد، أثّر بشكل مباشر على بداية هذا الانهيار. منه لله، يا عزيزي، العصر البرونزي، كان زماني بيه ابن بيه! "، لو سمحت، دلّني، أخبرني إيه اللي حصل، إيه اللي تسبب في انهيار العالم بالشكل دا؟" انهيار العالم اللي حصل وقتها | Question | Khaleeji | 188 |
ما فيش سجلات تاريخية كتير بتوثّق أسبابه، لكن في العادي لمّا يبقى فيه انهيار جماعي لحضارات كدا، حالات إغماء وسط الحضارات، فنقدر نقول إن كدا ما فيش حضارة خايبة وحضارة شاطرة، الامتحان كان صعب، عادةً، لمّا يبقى فيه انهيار جماعي للحضارات بالشكل دا، أول حاجة بيفكر فيها علماء التاريخ هي | Statement | Khaleeji | 193 |
المناخ. "مصر" في عهد "رمسيس التالت" ضربتها مجاعة عنيفة، وبعض علماء المصريات بيرجّعوا سبب المجاعة دي لانفجار بركان "هيكلا" التالت في "آيسلندا". "ثانية واحدة يا صانع المحتوى الضلالي انت! إيه علاقة بـ؟! ولّا عشان دا تالت ودا تالت، فسمّعوا؟!" انفجار أي بركان، يا عزيزي، حدث عالمي، لأن من توابع هذا | Question | Khaleeji | 211 |
الانفجار العنيف بيخرج أطنان من الصخور والغبار في الغلاف الجوي، الغبار دا، يا عزيزي، بيطلع في السما ويفضل يلف في الكورة الأرضية، فيحجب الشمس لفترات طويلة، أحيانًا، ممكن تمتد لسنين، فمثلًا، الانفجار اللي أنا بأكلمك عنه دا، "هيكلا" التالت، حصل سنة 1159 قبل الميلاد، وتسبب في شتاء بركاني قارص، الجو، | Statement | Masri | 203 |
يا عزيزي، فضل ساقع لمدة أد إيه؟ 18 سنة. أنا هنا، يا عزيزي، مش مجرد بأكلمك على شتا قاسي، لا، 18 سنة، 18 سنة، ما فيش شمس، 18 سنة المحاصيل متأثرة، معناه ببساطة مجاعة. وقبلها بشوية، كانت العواصف الشتوية في "المحيط الأطلنطي" بدأت تغيّر مسارها ناحية الشَمال شوية، وبالتالي، السُحُب | Question | Khaleeji | 205 |
الممطرة بدأت تغيّر حركتها، وتروح لوسط "أوروبا"، أما في حوض "المتوسط"، فما فيش، يا عزيزي، ولا نقطة مطر نزلت! كل اللي أنا بأحكيلك عنه دا تسبب في ما يُعرف بـ"الجفاف العظيم"، جفاف بدأ سنة 1198 قبل الميلاد، وتسبب في تغيير مناخ "البحر المتوسط" بشكل دراماتيكي. "يا ، واحنا محتاجين لمطر | Statement | Khaleeji | 203 |
ليه؟ مش دي هبة ؟ مش احنا حتى كنا مسميينه الإله ؟" يا عبيط! يا عبيط، المشكلة مش في "مصر"، يا فرحتي بيك والحنفية شغالة، بس الميّه قاطعة في بقية العمارة! الحضارات اللي حواليك عندها جفاف ومش لاقية تاكل دلوقتي، هتعمل إيه؟ هتقعد في بيتها تجف؟! وما تلاقيش تاكل؟! لأ، | Question | Masri | 193 |
هتضطر تعمل حاجة من حاجتين، يا إما تهاجر عندك، يا إما تغزوك. "، أنا ما أحبش حد يغزيني!" والبُقّين اللي مش هتطلّعهم برضاك، هيتاخدوا غصب عنك! ودا، يا عزيزي، نقدر نقول اللي حصل في عهد "رمسيس التالت"، لمّا اتجمّع عدد من الشعوب دمرهم الجفاف على غزو "مصر"، الشعوب دي، يا | Statement | Masri | 200 |
عزيزي، المصريين سموها شعوب البحر، مثلًا، شعب التيكر، دُول جايين من "ًصقلية" أو "كريت"، عندنا كمان، شعوب الدنيان، اللي جايين من "أضنة" في "الأناضول" واتحالفوا مع الليبيين، عندنا كمان الفليستيين، دُول، يا عزيزي، استوطنوا مدن زي "غَزّة" و"عسقلان". "مصر" قدرِت تصد هذا الغزو، ولكنها دفعت التمن غالي جدًا، انهيار اقتصادي | Statement | Khaleeji | 238 |
عنيف، الخزينة أوشكت على الإفلاس، بالتالي، الدولة ما عادتش عارفة تدفع مرتبات، "رمسيس الرابع" بيوصل للحُكم، ما يلاقيش الاقتصاد، يدوّر عليه، ما يلاقيهوش! ما فيش حاجة اسمها "اقتصاد" موجودة! الاقتصاد وقتها كان بيتداعى، بقى منظر عادي جدًا إن انت تشوف قبطان بينقل شحنة حبوب لمعبد، بينهبها وبيسرقها مع كاهن فاسد، | Statement | Khaleeji | 229 |
أو تلاقي كمان كهنة بيسرقوا المواشي المقدسة "مِر وِر"، المواشي دي كانت بتُعدّ تجسيد للإله "آمون رع". ومع الوقت، بدأت تحصل انحرافات كتير، خاصةً، بين موظفين الدولة في المناطق البعيدة، المناطق النائية، اللي هي بعيد عن مركز الحُكم. دي، يا عزيزي، كانت من أوائل علامات التفكك في "مصر". لمّا تلاقي | Statement | Masri | 207 |
كل مجتمع محلي بيدبر أموره بنفسه، بدون أي احترام للسُلطة المركزية. على "رمسيس السادس"، الموضوع بقى لا يُحتمَل، تريّح، يا عزيزي، في "رمسيس الخامس"، تصحى على "السادس"، تلاقي الوضع بقى أسوأ، ارتفاع صاروخي لأسعار الحبوب، ما بقاش فيه حاجة اسمها مرتبات، حتى غزوات الليبيين على "طيبة" ما حدش بقى قادر | Statement | Masri | 216 |
إنه يقف قُدّامها، والأسوأ والأسوأ إن موارد "مصر" اللي كانت بتيجي من الصحرا، زي مثلًا النحاس اللي كان بييجي من وادي "تمناع" في "فلسطين"، والفيروز اللي بييجي من "سينا"، كل دا توقف تمامًا، حاميات عسكرية مصرية كتيرة كانت موجودة في "الشام" اتأمرت بالرجوع بشكل فوري، عشان يحموا الأمن الداخلي في | Statement | Khaleeji | 206 |
"مصر". عالم المصريات "توبي ويلكينسون" بيوصف في كتابه "صعود الفراعنة، وسقوطهم"، | Statement | Masri | 58 |
بيقول عن الفترة دي... خلّيني، يا عزيزي، أحكيلك على أكتر مشهد بيعكس هذا الانهيار، مشهد سرقة المقابر الملكية، وحط نفسك مكان عُمّال الدولة ما بتدفعلهومش مرتبات، وتحت رجليهم ناس ميتة معاها كنوز، بنشوف، يا عزيزي، بردية متسجل فيها تحقيق للجنة ملكية، لجنة عملها "رمسيس التاسع" بتكشف عن فظائع، بتلاقي مثلًا | Statement | Khaleeji | 222 |
إن اللصوص لمّا سرقوا مقبرة الفرعون "سوبك إم ساف"، حرقوا الجثمان والدروع اللي حواليه، يعني، ما كانتش مجرد سرقة، لا، دا كمان تدنيس! مستحيل تتخيل إن فيه مصري قديم متدين يعمل كدا! اللجنة كشف إن قائد اللصوص دُول هو نفسه اللي مسئول عن منطقة "طيبة" الغربية "با وي رع". "يا | Statement | Khaleeji | 190 |
نهار أسود يا ! أنا أعرف إنه راجل محترم!" الأسوأ، يا عزيزي، من كل دا إنه ما اتحاسبش، لأن لمّا التحقيق بدأ يرصده ويكشفه، استعان بصديقه الوزير "خع إم واست"، وطبخوا العملية سوا، واختفت الأدلة والشهود، "والله بقى اللي يعرف يحكي الحكاية بأساميها، ويقول إن عمل حوار مع ، يبلّغ!" | Statement | Masri | 194 |
لو فيه عنوان، يا عزيزي، لهذه المرحلة، هيكون ببساطة "فقدان الثقة في الدولة"، الفساد ضرب الدولة والكهنة، اعتداءات الليبيين زادت، الأكل قلّ، وما عادش فيه قانون ولا عاد فيه حماية، "مصر" دخلت في حيز الفوضى! وعشان الانهيار يبقى كامل وبيبرُق، فهيتم تتويج هذه الفوضى بحرب أهلية، هو دا اللي كان | Statement | Iraqi | 200 |
ناقص! فبنوصل، يا عزيزي، لعهد "رمسيس الـ11"، وأنا من رأيي إن احنا كنا محتاجين نشوف فال أحسن من "رمسيس"! أنا حاسس إن احنا من ساعة ما سمينا الاسم دا بعد "التاني"، واحنا في حالة من النحس الدائم! ما فيش إبداع خالص؟! مثبّتين "رمسيس"، وعمّالين تكرروا، وتغيّروا أرقام؟! هي لوحة شرف؟! | Question | Iraqi | 208 |
المهم، يا عزيزي، في عهد "رمسيس الـ11"، سكان "طيبة" هيثوروا، هيثوروا على كبير كهنة "آمون"، "أمنحتب"، وهيخلعوه من منصبه. "أمنحتب" دا، يا عزيزي، ما يغركش اسمه، اوعى تآمنله، دا راجل داهية، بيسيطر على آلاف الأفدنة، بيزرعها آلاف الفلاحين المستأجرين، وأنا هنا، يا عزيزي، مش بأكلمك على إقطاعية، أنا بأكلمك على | Statement | Masri | 233 |
عصر قبل من كدا بكتير! "أمنحتب"، يا عزيزي، كان بيسيطر على أراضي تُعتبَر هي الاحتياطي الرئيسي للحبوب، في "مصر العليا" كلها، وورش فيها مئات الحرفيين، تقريبًا، يا عزيزي، كان مسيطر على نُص اقتصاد "مصر"، وكمان، يا عزيزي، المنصب بتاع الكاهن الأعلى دا كان ماسكه عن عيلة بتتوارث المنصب لقرب القرن | Statement | Masri | 213 |
تقريبًا، دا كله، يا عزيزي، بيبين مدى فساد رجال الدين وقتها. "رمسيس الـ11" لمّا وصلتله الأخبار دي، اتحمق، لأن ثورة الناس بالشكل دا، وخلع الكاهن، علامة مخيفة على ضياع هيبة الدولة، الكاهن هنا مش منصب ديني بس، ولا منصب سياسي بس، دا بيجمع بين الاتنين، شرعيته جاية من حتتين، فلمّا | Statement | Masri | 203 |
الناس دي ما تكبرلهوش، فدا معناه إنه يبتدي يخلّي "رمسيس الـ12" يسخّن عشان هينزل! "رمسيس الـ11" في محاولة أخيرة هيأمر نائبه في "النوبة"، "بع نحسي"، إنه يستعيد النظام في "طيبة"، ويرجّع الكاهن "أمنحتب" لمنصبه. "بع نحسي" بيتحرك بالفعل ويستعيد النظام، ولكنه، زي ما تقول كدا، بيلاقي شغلانة الكاهن الأعلى دي | Statement | Khaleeji | 223 |
شغلانة لذيذة، وJob Title حلو، "الناس بتحترمني، وبتناديني بألقاب، ومعايا أرض وبتاع، تمام يعني!" بيصدر قرار إنه يكون قائد الجيوش في الجنوب، وبينتزع الإشراف على صوامع الحبوب دي من الكاهن الأعلى، من الآخر كدا، يا عزيزي، "بع نحسي" باع "رمسيس الـ11"، وبقى هو الحاكم الفعلي لـ"مصر العليا". طبعًا، هنا، يا | Statement | Masri | 218 |
عزيزي، "رمسيس الـ11" اتجنن! وقرر يبعت جيش من الشمال بقيادة "بعي عنخ"، واللي بالفعل بينجح إنه يطرد "بع نحسي" من "طيبة"، ويجبره إنه يتحرك في اتجاه الجنوب، لكن اللي بيحصل إن "بع نحسي" بيتطرد مع قواته، وأثناء الطرد دا، يا عزيزي، بيقولّك: "فيها، لأخفيها!" بيحرق "طيبة" بالنار، بيولّع في المدينة | Statement | Masri | 216 |
وبيدمر المعابد والتماثيل! خلّيني أقولّك، يا عزيزي، إن ما فيش ولا حرب أهلية من اللي حصلوا في "مصر" القديمة تسببت في حرق "طيبة"، تخيل، يا عزيزي، الخراب ييجي "مصر" بإيدين ولادها، مش بإيدين أعدائها! المهم، إن "بعي عنخ" هيطلع، يا عزيزي، أوحش من "بع نحسي" 100 مرة! عيّن نفسه قائد | Statement | Khaleeji | 199 |
للجيوش، انفرد بالسُلطة لنفسه، بقى هو المشرف على صوامع الحبوب، وإيه كمان بقى؟ بقى كاهن "آمون" الأعلى. يعني، يا عزيزي، "بع نحسي" خد صلاحيات الكاهن بس، "أنا عايز أقبض زيه، مش عايز يبقى اسمي كدا!" "بعي غنخ" بقى قالّك: I Am The كاهن! الراجل، يا عزيزي، خد السُلطة الدينية والسياسية، | Question | Masri | 206 |
Combo، اتنين في 1، هو اسميًا، آه، مؤيد للملك "رمسيس الـ11"، ولكنه فعليًا، نفّذ انقلاب عسكري مباشر! "بعي عنخ" بدأ يحكم "طيبة" بالحديد والنار، وينفّذ اغتيالات سياسية ضد خصومه، يسرق الدهب في المقابر الملكية، عشان يصرف على الجنود بتوعه، السرقة بقت عيني عينك كدا، بشكل رسمي، مش محتاجين نزوّر أوراق! | Statement | Masri | 220 |
ولمّا مات "بعي عنخ"، اختار قادة جيشه واحد منهم، واحد اسمه "حري حور"، الراجل دا هيعمل إيه؟ هياخد نفس مناصبه في "مصر العليا". أما بقى في "مصر السفلى" أو "الدلتا"، "رمسيس الـ11" كان مات، بعد سلسلة من الغدر والخيانة والبيع، | Question | Iraqi | 158 |
واستلم مكانه، يا عزيزي، جوز بنته، "الله أكبر يا ! ونعمَ النَسَب!" الروم، يا عزيزي، ودُول أساميهم صعبة جدًا، هيستصعبوا الاسم، وهيسموه "سمندس الأول". الراجل دا حكم سنة 1077 قبل الميلاد. وبكدا، يا عزيزي، بتكون انتهت الأسرة الـ20، وبتتولد الأسرة الـ21. وهنا، يا عزيزي، بتبدأ الفترة الانتقالية الثالثة اللي كنا | Statement | Iraqi | 222 |
بنبدأ بيها الحلقة. "استنى يا صانع المحتوى يا ضلالي انت! يا قعر حلّة صُنّاع المحتوى! احنا كل دا ما بدأناش الفترة الانتقالية؟!" يا عزيزي، اللي فات دا، كان لازم نقوله بالتفصيل، لأنه مهم جدًا وتأسيسي في اللي جاي. انقسام "مصر" بين قائدين، "حري حور" في "طيبة" في الجنوب، و"سمندس الأول" | Question | Iraqi | 203 |
في الشَمال، دا، يا عزيزي، لم يكن انقسام مؤقت، دا هيكمّل لأكتر من 400 سنة. الفترات اللي "مصر" هتنقسم فيها خلال الـ400 سنة دُول، هتكون أكتر بكتير من فترات الوحدة، وتقريبًا، انقسام "مصر" بقى هو القاعدة طول الفترة الانتقالية التالتة. عندك مثلًا، يا عزيزي، الأسرة الـ21، الأسرة دي، يا عزيزي، | Statement | Masri | 210 |
هتحكم 134 سنة، خلالهم "مصر" فعليًا هتكون عاملة زي ما تكون شراكة بين دولتين متوازيتين، صحيح، يا عزيزي، إن حُكّام الجنوب بيعترفوا بسُلطة حُكّام الشمال، إلا إنهم برضه لسة بيدّوا لنفسهم ألقاب مَلَكية، "أنا معترف يا أسطى إن انت مَلِك، بس Me Too!" وكمان، كانوا بيكمّلوا في سرقة مقابر ملوك | Statement | Khaleeji | 215 |
الماضي، يعني مثلًا، حُكّام الجنوب خدوا مومياوات مَلَكية، وحشروها في واحدة من غرف مقبرة "أمنحتب التاني"، بحجة "إن احنا يا جماعة بنرمم المقابر الملكية، هنخلّص ترميم، وهنرجّعها تاني." في الواقع، يا عزيزي، إن هما ما كانوش بيرجّعوها تاني. "بصراحة، يا ، أنا حاسس إن ما يصحش، حُكّام الجنوب بينتهكوا قداسة | Statement | Khaleeji | 222 |
الموت؟! الحاجة اللي بتميز المصري القديم؟!" الحقيقة، يا عزيزي، كان فيه معلومة أنا كنت مخبيها عليك، - "بتنصب يا ؟" - آه. انت عارفني، يا عزيزي، أموت في الإثارة الدرامية وبناء الحبكة. المفاجأة إن حُكّام الجنوب أساسًا لم يكونوا مصريين. "يا نهار أسود يا ! ، خُد بالك من الكلام | Question | Iraqi | 196 |
دا، دا تصريح خطير منك! أيوة، يا عزيزي، "بعي عنخ" و"حري حور" وخلفاؤهم جايين أساسًا من "ليبيا"، الناس دي استوطنت في "مصر" واترقوا جوا الجيش المصري، ولمّا حكموا، رجعوا لأصولهم تاني. خُد، يا عزيزي، المفاجأة الكبيرة. "، أنا لم يعد في جسدي موضع لمفاجآتك!" خُد دي بس، الملك اللي في | Statement | Masri | 200 |
الشمال، "جون سنو" بتاع "مصر"، - اللي هو "سمندس الأول" برضه ليبي. - "إيه؟!" "سمندس"، يا عزيزي، ليبي. "يا نهار أسود يا ! ازاي؟! ما بيحكمهاش مصريين؟!" قول بقى الكلام دا للدولة العباسية والدولة الفاطمية والدولة الأموية والطولونيين والإخشيديين والمماليك، والأسرة العلوية، كمان مرة، الأسرة العلوية! "سمندس الأول"، يا عزيزي، | Question | Masri | 232 |
وبرضه اللي هييجي من بعده من أصول ليبية، "مصر" وقعت تحت السيطرة الأجنبية، مش بالغزو ولا بالصدام المسلح، وإنما بالتسلل الناعم داخل مفاصل الدولة. ومن بعد "رمسيس الـ11"، "مصر" بتخش في مرحلة بيسميها المؤرخين بمرحلة "الهيمنة الليبية"، ودا لأن التغيير اللي عملوه الحكام الليبيين الجدد كان تغيير كبير ومؤثر في | Statement | Iraqi | 215 |
المجتمع، المجموعات الليبية في "مصر" هتبدأ تتباهى بأصلها العِرقي، وهنشوف كبارات القبائل وهما لابسين قبعات الريش المميزة كعلامة على الفخر، ودي حاجة بتميز الليبيين. كمان، حكام "مصر" ما عادوش محتاجين يتلقبوا بأسماء مصرية، زي القادة الأوائل، "حاري حور" و"بعي عنخ"، بقى طبيعي نشوف أسماء ليبية صريحة لملوك "مصر"، زي "أوسركون" | Statement | Khaleeji | 239 |
و"شيشنق" و"إيوبوت". ولكن، يا عزيزي، أهم 3 حاجات عملها الليبيين واللي هيغيّروا من خلالها شكل الهوية المصرية للأبد، الحاجة الأولى، يا عزيزي، هي إنهم بدأوا يكتبوا النصوص في البرديات بلغة عامية ومنطوقة، قواعد مشوهة ومفردات بسيطة، قواعد بعيدة عن الشكل الفصيح للمصرية القديمة. طبعًا، يا عزيزي، اللغة واستخداماتها الدقيقة كان | Statement | Masri | 237 |
ليها مغزى خاص للعرش المصري، كان الملوك المصريين بيختاروا أساميهم، عشان يعبّروا عن الآلهة اللي بتدّيهم الشرعية، مثلًا، اسم الملك "خوفو" هو "خنوم خاو فيي"، أو "الإله يحميني"، ولكن في عهد الأسرة الـ21 كانت الأسماء بتاخد صياغات معقدة، وما لهاش معنى واضح، زي مثلًا اسم الملك "باسب أخن نيوت"، | Statement | Khaleeji | 213 |
اللي معناه... المحاولات السخيفة دي، يا عزيزي، لادعاء الأصالة، لم تخدع أي حد، عاملة زي أي حد لسة متعلم عربي جديد، فمسمي نفسه "سعدين"، لا منه "سعد"، ولا منه "سعدون"! لقاها ماشية في "حمدين" حلوة، فقال ياخده! الحاجة التانية، يا عزيزي، هي إن الحكام الليبيين يعني، ما اهتموش أوي بموضوع | Statement | Khaleeji | 200 |
الموت دا، بدأوا يتجنبوا المقابر الفردية، باعتبار إنها مضيَعة للموارد، بقوا يبنوا مقابر عائلية بزخارف أقل، مشروع إسكان ملوك! يعني، يتدفنوا كجثث مرصوصة جنب قرايبهم في مقابر اقتصادية، تكلفتها معقولة، هنشوف، يا عزيزي، نهاية في "مصر" للأبد لفكرة الأضرحة الملكية المذهلة والمعابد الجنائزية الضخمة، يمكن عشان شافوا مقابر الملوك... | Statement | Masri | 240 |
وهي بتتنهب، قالّك: "إيه دا؟! أنا مش عايز أعمل مقبرة تيجي الناس تسرقها." ويمكن كمان عشان طابع الليبيين الرعوي، اللي بيميل أكتر لفكرة البساطة في الدفن. المهم، يا عزيزي، إن المصري تحرر من فكرة إن أغلب موارده تروح لبناء مقبرة فخمة، باعتبار إن الفخامة هي اللي بتحدد المكانة، خلاص، ما | Question | Masri | 197 |
عادش فيه الفكرة دي، بقينا كلنا نلبس Minimal، بعث Minimal! وبالتالي، بنشوف في الأسرة 21 ما حدش اتبناله مقابر فخمة غير الملوك العظام فقط. أما التغيير التالت والأهم اللي عمله الليبيين في "مصر"، إن هما حكموا "مصر" بالعقلية القَبَلية، | Statement | Khaleeji | 152 |
اللي بيشوف المَلِك بنظام الأول بين متساويين، يعني، المَلِك والقادة والحكام المحليين متساويين في الحقوق والواجبات، لكن اللي بيفرق إن المَلِك عنده قيادة شرفية ومسئوليات أعلى، كأنه رئيس وزرا بين الوزرا. دا طبعًا، يا عزيزي، على عكس نظرة المصري القديم، اللي بيشوف المَلِك هو رمز وحدة البلاد، والتجسد الحقيقي للإله | Statement | Iraqi | 223 |
في شخصه. العقلية الرعوية بتميل إلى التفتت السياسي، بحيث إن كل مجتمع محلي يصرّف أموره بنفسه، لكن العقلية المركزية بتاعة المصري القديم بتتعامل مع الحاكم على إنه الدولة، الـState. وعشان الليبيين يحلوا المشكلة دي، غيّروا في اللاهوت المصري، فخلّوا "آمون" مش بس إله، لكن المَلِك الفعلي لـ"مصر"، وحطوا اسمه في | Statement | Masri | 213 |
خراطيش ملكية، لمّا الإله يكون مَلِك، في حالة "آمون"، زي ما الليبيين عملوا، فدا معناه إن انت ممكن يبقى عندك أكتر من حاكم دنيوي، كلهم بيـServe "آمون"، كلهم بيخدموا "آمون"، يعني، مش لازم وحدة العرش المصري تكون متجسدة في مَلِك من لحم ودم، اللي هو "بيننا وبين بعض كلنا بنحكم، | Statement | Masri | 210 |
بس قُدّام المصري القديم، هو اللي بيحكم." نقدر نقول إن الحُكم الديني كان هو ورقة التوت اللي بتستر ما تبقى من عرش مَلَكي مفتت، لكن في الوقت نفسه، كان مهم لاستمرار الوهم، ولإقناع المصريين المتدينين إن "مصر" لسة موحدة، "شايفك يا مصري يا قديم يا قلقان، ما تخافش، مش حُكم | Statement | Khaleeji | 185 |
غريب، يا حبيبي، دا ، مش انت بتحبه؟" بالرغم من إنك الحُكم الليبي استمر لسنين طويلة، لكن خلّيني أقولّك إن المصريين تعاملوا مع الليبيين بازدراء، وشافوهم، في أحسن الأحوال، مرتزقة، وفي أسوأ الأحوال، ناس ما لهومش أصل احتلوا بلدهم! ولكن، يا عزيزي، دا كان كله كلام Social Media، المصريين لم | Question | Iraqi | 201 |
يتخذوا أي إجراءات ولا أي خطوات جدية عشان يستعيدوا بلدهم، خصوصًا إن ما كانش ليهم دور في الجيش، وبالرغم من إنه في سنة 943 قبل الميلاد بيظهر حاكم قوي اسمه "شيشنق الأول" بيوحد "مصر" من تاني، وبيأسس الأسرة الـ22، وبيعمل إنجازات عسكرية في الخارج، وكأن المجد الإمبراطوري رجع، ونخلّص أهو | Statement | Khaleeji | 195 |
Subsets and Splits
No community queries yet
The top public SQL queries from the community will appear here once available.